b'\n_START_ARTICLE_\nMinimani\n_START_SECTION_\nHistoriaa\n_START_PARAGRAPH_\nMinimanin perusti vuonna 1986 Juhani Mets\xc3\xa4ranta toimittuaan ensin 26 vuotta K-kauppiaana Sein\xc3\xa4joella. Aluksi Minimani toimi halpakauppana ostaen isoja eri\xc3\xa4 ja myyden ne edullisesti. 1990-luvulla ketju laajeni, kun kaupat perustettiin Vaasaan, Kokkolaan ja Jyv\xc3\xa4skyl\xc3\xa4\xc3\xa4n. 2000-luvulla Minimani on uudistanut myym\xc3\xa4l\xc3\xb6it\xc3\xa4 hypermarket-kaupoiksi, ja Lemp\xc3\xa4\xc3\xa4l\xc3\xa4n Ideaparkkiin on tehty k\xc3\xa4ytt\xc3\xb6tavaraan keskittyv\xc3\xa4 kauppa. Espoon Olarissa toimi Minimani vuosina 2005-2011. _NEWLINE_Minimanin toimitusjohtajana on syksyst\xc3\xa4 2013 l\xc3\xa4htien toiminut entinen Keskon aluejohtaja Heikki Tynj\xc3\xa4l\xc3\xa4. H\xc3\xa4nen edelt\xc3\xa4j\xc3\xa4ns\xc3\xa4 oli S-ryhm\xc3\xa4ss\xc3\xa4 pitk\xc3\xa4n uran tehnyt kauppaneuvos Kalle L\xc3\xa4hdesm\xc3\xa4ki._NEWLINE_Vuonna 2018 Minimani on kaavaillut myym\xc3\xa4l\xc3\xa4\xc3\xa4 Rovaniemen Lampelaan.'